Ortezas
Ortezas (angl. orthose ar orthosis, iš ortho 'tiesus'), kitaip dar įtvaras – įtaisas, kuris iš kūno išorės pritvirtinamas prie kūno dalies ir ją sutvirtina, pagerina jos funkcijas, palengvina ligos ar sužeidimo pasireiškimus padėdamas atraminei judėjimo sistemai. Ortezų pavyzdys yra ortopediniai batų įklotai. Sritis, užsiimanti ortezų pritaikymu ir gamyba, vadinama ortotika (angl. orthotics).